Hér er búðingurinn á borðinu með viskísósunni og þeyttum rjóma Þessi brauðbúðingur er ættaður frá Bandaríkjunum og er sérstaklega algengur í Suðurríkjunum . Upphaflega var brauðbúðingur fátækramatur . Hann hefur hins vegar tekið töluverðum breytingum og er orðinn upplagður spari eftirréttur . Hjördís Smith svæfingalæknir og meistarakokkur eldar þennan eftirrétt sem er magnaður hjá henni . Þetta er upplagður jólaeftirréttur fyrir þá sem vilja prófa eitthvað nýstárlegt ! Hér er uppskriftin að þessum óvenjulega búðingi . Hún er fengin út matreiðslubókinni Silver Palate . The New Basics Cookbook og er svona : 12 fransbrauðssneiðar . Skorpurnar skornar af . Gott að nota dagsgamalt brauð . 7 dl. mjólk 4 stór egg 2 dl sykur 2 ½ dl viskísósa er svo höfð með búðingnum ( uppskriftin að henni er hér fyrir neðan ) Þeytið saman í skál , mjólkina , eggin , eggjarauðurnar , viskíið , sykurinn og vanilluna . Raðið smurðu brauðsneiðunum á botninn á eldföstu móti . Gætið þess að brauðið hylji botninn alveg og að ekki sé bil á milli sneiðanna . Brauðsneiðunum er síðan raðað hverri ofan á aðra , þar til bilið uppá barminn á mótinu er 2 - 3 sentímetrar . Að því búnu er mjólkurblöndunni hellt varlega yfir brauðið . Það er mikilvægt að gera þetta hægt , þannig að brauðið drekki vel í sig vökvann . Hættið að hella þegar brauðið er hætt að draga í sig meiri vökva . Setjið eldfasta mótið í miðjuna á stærra ofnföstu formi . Fyllið formið af sjóðandi vatni , þannig að það nái upp í miðjar hliðarnar á eldfasta mótinu . Setjið formið með eldfasta mótinu í miðjan ofninn og bakið í 45 mínútur . Þá er formið tekið út úr ofninum og eldfasta mótinu komið fyrir á grind á meðan brauðbúningurinn kólnar aðeins , en það er gott að bera hann fram volgan Skerið þykkar sneiðar af heitum brauðbúningnum og setjið á disk . Hellið viskí sósunni yfir . Þessi skammtur er fyrir 6 - 8 manns segir í uppskriftinni . Viskí-sósa Aðferð : Eggjarauður og sykur eru þeytt saman í skál , þar til kvoðan er orðin ljósgul . Þá er viskíinu hrært út í , þar til allt hefur blandast vel . Síðan er skálin sem hrært var í sett í vatnsbað í stóran pott . Vatnið hitað hægt þar til það sýður . Blandan er þeytt stöðugt í skálinni á meðan . Það þarf að standa yfir þessu og þeyta . Eftir því sem blandan hitnar í vatnsbaðinu , stækkar hún og verður að kvoðu þegar meira loft kemst í hana . Það má bera sósuna fram hvort sem er heita eða kalda og það er gott að hræra aðeins í henni áður en hún er sett á borðið . Það er mjög gott að bæta þeyttum rjóma við og bera hann fram ef vill , með brauðbúðingnum og viskísósunni .